CELEX: 32014R1255
Language: bg
Date: 2014-07-17 00:00:00
Title: Делегиран регламент (ЕС) № 1255/2014 на Комисията от 17 юли 2014 година за допълване на Регламент (ЕС) № 223/2014 на Европейския парламент и на Съвета относно Фонда за европейско подпомагане на най-нуждаещите се лица чрез определяне на съдържанието на годишните доклади и окончателните доклади за изпълнението, включително списъка на общите показатели

25.11.2014   
               
               
                  BG
               
               
                  Официален вестник на Европейския съюз
               
               
                  L 337/46
               
            
         ДЕЛЕГИРАН РЕГЛАМЕНТ (ЕС) № 1255/2014 НА КОМИСИЯТА
         от 17 юли 2014 година
         за допълване на Регламент (ЕС) № 223/2014 на Европейския парламент и на Съвета относно Фонда за европейско подпомагане на най-нуждаещите се лица чрез определяне на съдържанието на годишните доклади и окончателните доклади за изпълнението, включително списъка на общите показатели
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 223/2014 на Европейския парламент и на Съвета от 11 март 2014 г. относно Фонда за европейско подпомагане на най-нуждаещите се лица (1), и по-специално член 13, параграф 6 от него,
         като има предвид, че:
         
                     (1)
                  
                  
                     Регламент (ЕС) № 223/2014 съдържа изискване Комисията да приема делегирани актове за допълване на несъществени елементи в него по отношение на Фонда за европейско подпомагане на най-нуждаещите се лица (ФЕПН).
                  
               
                     (2)
                  
                  
                     Регламент (ЕС) № 223/2014 съдържа изискване държавите членки да представят на Комисията годишни и окончателни доклади с информация относно изпълнението на оперативните програми (ОП), включително данни, свързани с общите и — когато е приложимо — специфичните показатели за програмата.
                  
               
                     (3)
                  
                  
                     С цел да се осигури подходящо наблюдение на изпълнението на ОП и техния принос за осъществяването на конкретните цели на ФЕПН, следва да бъдат установени разпоредби относно съдържанието на годишните доклади и окончателните доклади за изпълнението, както и списък на общите показатели, които трябва да бъдат отчитани.
                  
               
                     (4)
                  
                  
                     Изискванията, посочени в настоящия регламент, следва да бъдат ограничени само до необходимата информация, като се вземат предвид разпоредбите на Регламент (ЕС) № 223/2014 и приложимите разпоредби на правото на Съюза относно защитата на физическите лица при обработването на лични данни и за свободното движение на тези данни, по-специално Директива 95/46/ЕО на Европейския парламент и на Съвета (2).
                  
               
                     (5)
                  
                  
                     С цел да се вземе предвид различното естество на операциите, за които се предоставя подкрепа по ОП I и ОП II, и в съответствие с различните разпоредби, които се прилагат за всяка оперативна програма съгласно Регламент (ЕС) № 223/2014, следва да се прилагат различни изисквания относно съдържанието на годишните доклади и окончателните доклади за изпълнението, както и за списъка на общите показатели, които следва да се отчитат за всяка оперативна програма. Предвид специфичната необходимост да се зачита достойнството на подпомаганите лица и с цел административната тежест за бенефициерите да се сведе до необходимия минимум в съответствие с изискванията, установени в Регламент (ЕС) № 223/2014, стойностите на някои показатели следва да се определят въз основа на информирана преценка от страна на партньорските организации, а не по информация, предоставена от крайните получатели.
                     С цел да се създадат условия за незабавното прилагане на мерките, предвидени в настоящия регламент, той следва да влезе в сила в деня след публикуването му в Официален вестник на Европейския съюз,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Предмет
            С настоящия регламент се определят разпоредбите за допълване на Регламент (ЕС) № 223/2014 по отношение на съдържанието на годишните доклади и окончателните доклади за изпълнението, включително списъка на общите показатели.
         
         
            Член 2
            Съдържание на годишните доклади и окончателните доклади за изпълнението и списък на показателите
            (член 13, параграф 6 от Регламент (ЕС) № 223/2014)
            
               1.   В годишните доклади и в окончателните доклади за изпълнението се посочва следното:
               
                           а)
                        
                        
                           информация за изпълнението на програмата в съответствие с общите показатели за частично или изцяло изпълнените операции;
                        
                     
                           б)
                        
                        
                           информация и оценка за действията, като се отчитат принципите, определени в член 5, параграфи 6 и 11 и — когато е целесъобразно — параграф 13 от Регламент (ЕС) № 223/2014.
                        
                     Освен информацията, посочена в първа алинея, в годишните и в окончателните доклади за изпълнението на ОП II се предоставя информация относно данните, свързани със специфичните за програмата показатели и с количествено определените целеви стойности, както и относно промени в показателите за резултатите, а също така информация и оценка за напредъка при постигането на конкретните цели на оперативната програма.
            
            
               2.   Показателите, посочени в параграф 1, буква а), са изброени в приложението.
            
            
               3.   Освен информацията, посочена в параграф 1, в окончателния доклад за изпълнението и в годишните доклади за изпълнението през 2017 и 2022 г. се включва информация и оценка за приноса за постигането на конкретната цел и общите цели на ФЕПН, посочени в член 3 от Регламент (ЕС) № 223/2014.
            
         
         
            Член 3
            Настоящият регламент влиза в сила в деня след публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 17 юли 2014 година.
            
               
                  За Комисията
               
               
                  Председател
               
               José Manuel BARROSO
            
         
         
            (1)  ОВ L 72, 12.3.2014 г., стр. 1.
         
            (2)  Директива 95/46/ЕО на Европейския парламент и на Съвета от 24 октомври 1995 г. за защита на физическите лица при обработването на лични данни и за свободното движение на тези данни (ОВ L 281, 23.11.1995 г., стр. 31).
      
      
         
            ПРИЛОЖЕНИЕ
            ОБЩИ ПОКАЗАТЕЛИ ЗА ОП I И ОП II
            
               Показатели за вложените ресурси
            
            
                        1)
                     
                     
                        Обща сума на допустимите публични разходи, одобрени в документите, в които се определят условията за предоставяне на подкрепа за операциите
                     
                  
                        2)
                     
                     
                        Обща сума на допустимите публични разходи, направени от бенефициерите и платени при изпълнението на операциите
                        От които — когато е целесъобразно:
                        
                                    а)
                                 
                                 
                                    обща сума на допустимите публични разходи, направени от бенефициерите и платени при изпълнението на операциите във връзка с осигуряването на подпомагане с хранителни продукти;
                                 
                              
                                    б)
                                 
                                 
                                    обща сума на допустимите публични разходи, направени от бенефициерите и платени при изпълнението на операциите във връзка с осигуряването на основно материално подпомагане
                                 
                              
                  
                        3)
                     
                     
                        Обща сума на допустимите публични разходи, декларирани пред Комисията
                     
                  Данните се представят в евро.
            ОБЩИ ПОКАЗАТЕЛИ ЗА ОП I
            
               Показатели за крайните продукти — разпределени хранителни продукти за подпомагане (1)
            
            
                        4)
                     
                     
                        Количество плодове и зеленчуци
                     
                  
                        5)
                     
                     
                        Количество месо, яйца, риба, морски дарове
                     
                  
                        6)
                     
                     
                        Количество брашно, хляб, картофи, ориз и други съдържащи скорбяла продукти
                     
                  
                        7)
                     
                     
                        Количество захар
                     
                  
                        8)
                     
                     
                        Количество млечни продукти
                     
                  
                        9)
                     
                     
                        Количество мазнини, масла
                     
                  
                        10)
                     
                     
                        Количество готови храни, други храни (които не попадат в горепосочените категории)
                     
                  
                        11)
                     
                     
                        Общо количество разпределени хранителни продукти за подпомагане
                        От които:
                        
                                    а)
                                 
                                 
                                    хранителни продукти, за които по ОП са платени само разходите за транспорт, разпределение и съхранение (в проценти);
                                 
                              
                                    б)
                                 
                                 
                                    хранителни продукти, съфинансирани от ФЕПН, от общото количество хранителни продукти, разпределени от партньорските организации (в проценти) (2)
                                    
                                 
                              
                  
                        12)
                     
                     
                        Общ брой разпределени ястия, отчасти или изцяло финансирани по ОП (3)
                        
                     
                  
                        13)
                     
                     
                        Общ брой разпределени пакети с храна, отчасти или изцяло финансирани по ОП (4)
                        
                     
                  
               Показатели за резултатите — разпределени хранителни продукти за подпомагане (5)
            
            
                     
                        14)
                     
                     
                        Общ брой на лицата, получаващи подпомагане с хранителни продукти
                        От които:
                        
                                    а)
                                 
                                 
                                    деца на възраст 15 години или по-малки;
                                 
                              
                                    б)
                                 
                                 
                                    лица на възраст 65 години или по-възрастни;
                                 
                              
                                    в)
                                 
                                 
                                    жени;
                                 
                              
                                    г)
                                 
                                 
                                    мигранти, участници с произход от друга държава, участници от малцинствени общности (включително маргинализирани общности като ромите);
                                 
                              
                                    д)
                                 
                                 
                                    хора с увреждания;
                                 
                              
                                    е)
                                 
                                 
                                    бездомни лица
                                 
                              
                  
               Показатели за крайните продукти — разпределено основно материално подпомагане
            
            
                        15)
                     
                     
                        Обща парична стойност на разпределените стоки
                        От които:
                        
                                    а)
                                 
                                 
                                    обща парична стойност на стоките, разпределени за деца;
                                 
                              
                                    б)
                                 
                                 
                                    обща парична стойност на стоките, разпределени за бездомни лица;
                                 
                              
                                    в)
                                 
                                 
                                    обща парична стойност на стоките, разпределени за други целеви групи
                                 
                              
                  
                        16)
                     
                     
                        Списък на най-важните категории стоки, разпределени за деца (6)
                        
                        
                                    а)
                                 
                                 
                                    бебешки комплекти;
                                 
                              
                                    б)
                                 
                                 
                                    училищни чанти;
                                 
                              
                                    в)
                                 
                                 
                                    канцеларски материали, тетрадки, химикалки, материали за рисуване и други материали, които се изискват в училище (без облекло);
                                 
                              
                                    г)
                                 
                                 
                                    спортно облекло и обувки (спортни обувки, трика, бански костюми …);
                                 
                              
                                    д)
                                 
                                 
                                    облекло и обувки (зимни дрехи, обувки, училищни униформи …);
                                 
                              
                                    е)
                                 
                                 
                                    други категории — да се изброят
                                 
                              
                  
                        17)
                     
                     
                        Списък на най-важните категории стоки, разпределени за бездомни лица (6)
                        
                        
                                    а)
                                 
                                 
                                    спални чували/одеяла;
                                 
                              
                                    б)
                                 
                                 
                                    кухненски пособия (тенджери, тигани, прибори за хранене …);
                                 
                              
                                    в)
                                 
                                 
                                    облекло и обувки (зимни дрехи, обувки …);
                                 
                              
                                    г)
                                 
                                 
                                    домашен текстил (кърпи, спално бельо);
                                 
                              
                                    д)
                                 
                                 
                                    артикули за лична хигиена (комплект за първа помощ, сапун, четка за зъби, самобръсначка за еднократна употреба …);
                                 
                              
                                    е)
                                 
                                 
                                    други категории — да се изброят
                                 
                              
                  
                        18)
                     
                     
                        Списък на най-важните категории стоки, разпределени за други целеви групи (6)
                        
                        
                                    а)
                                 
                                 
                                    категории — да се посочат
                                 
                              
                  
               Показатели за резултатите — разпределено основно материално подпомагане (5)
            
            
                     
                        19)
                     
                     
                        Общ брой на лицата, получаващи основно материално подпомагане
                        От които:
                        
                                    а)
                                 
                                 
                                    деца на възраст 15 години или по-малки;
                                 
                              
                                    б)
                                 
                                 
                                    лица на възраст 65 години или по-възрастни;
                                 
                              
                                    в)
                                 
                                 
                                    жени;
                                 
                              
                                    г)
                                 
                                 
                                    мигранти, участници с произход от друга държава, участници от малцинствени общности (включително маргинализирани общности като ромите);
                                 
                              
                                    д)
                                 
                                 
                                    хора с увреждания;
                                 
                              
                                    е)
                                 
                                 
                                    бездомни лица
                                 
                              
                  ОБЩИ ПОКАЗАТЕЛИ ЗА ОП II
            
               Показатели за крайните продукти — подпомагане с цел социално приобщаване
            
            
                     
                        20)
                     
                     
                        Общ брой на лицата, получаващи подпомагане с цел социално приобщаване
                        От които:
                        
                                    а)
                                 
                                 
                                    деца на възраст 15 години или по-малки;
                                 
                              
                                    б)
                                 
                                 
                                    лица на възраст 65 години или по-възрастни;
                                 
                              
                                    в)
                                 
                                 
                                    жени;
                                 
                              
                                    г)
                                 
                                 
                                    мигранти, участници с произход от друга държава, участници от малцинствени общности (включително маргинализирани общности като ромите);
                                 
                              
                                    д)
                                 
                                 
                                    хора с увреждания;
                                 
                              
                                    е)
                                 
                                 
                                    бездомни лица
                                 
                              
                  Тези данни по ОП II представляват лични данни съгласно член 7 от Директива 95/46/ЕО. Обработването им е необходимо за спазването на правното задължение, чийто субект е администраторът (член 7, буква в) от Директива 95/46/ЕО). За определението на „администратор“ вж. член 2 от Директива 95/46/ЕО.
            
               (1)  Показатели 4 — 11 включват хранителни продукти във всякакъв вид — например пресни, консервирани и замразени храни, и се представят в тонове.
            
               (2)  Стойностите за този показател се определят въз основа на информирана преценка от страна на партньорските организации.
            
               (3)  Определението за това, какво следва да се разбира под „ястие“, може да се даде на равнището на партньорска организация/операция/управителен орган. Стойностите за този показател се определят въз основа на оценка от страна на партньорските организации.
            
               (4)  Определението за това, какво следва да се разбира под „пакети с храна“, може да се даде на равнището на партньорска организация/операция/управителен орган. Не е задължително пакетите да бъдат със стандартен размер или съдържание. Стойностите за този показател се определят въз основа на оценка от страна на партньорските организации.
            
               (5)  Стойностите за този показател се определят въз основа на информирана преценка от страна на партньорските организации. Не се очаква, нито се изисква те да се основават на информация, предоставена от крайните получатели.
            
               (6)  В списъка се включват всички важни категории, които обхващат най-малко 75 % от разпределените стоки.